open-index/open-wikipedia-markdown huggingface dataset:
התזמורת הקאמרית של אוסטרליה

**התזמורת הקאמרית של אוסטרליה** (באנגלית: **Australian Chamber Orchestra**) היא תזמורת אוסטרלית המתמקדת בביצוע מוזיקה קאמרית ויושבת בסידני.

## היסטוריה
מייסד התזמורת הקאמרית של אוסטרליה, בשנת 1975, היה הצ'לן ג'ון פיינטר.
 ריצ'רד טונייטי התמנה לכנר ראשי ב-1989 ובהמשך למנהל אמנותי.

נוסף לסיורים תדירים באוסטרליה, מרבה התזמורת הקאמרית של אוסטרליה לצאת לסיורים באסיה, אירופה וארצות הברית, לרבות הופעות קבועות בוויגמור הול בלונדון, בקרנגי הול ומרכז לינקולן בניו יורק, במוזיקפראיין בווינה ובמרכז קנדי בוושינגטון הבירה.

בשנת 2014 זכה אלבום של התזמורת, עם זמרת הסופרן דון אפשואו כסולנית, בשלושה פרסי גראמי.

ב-2005 נוצר ACO קולקטיב, אנסמבל שני המחבר אמנים בראשית דרכם עם נגני התזמורת הקאמרית של אוסטרליה, כתזמורת הכשרה וסיורי קונצרטים במחוזות אוסטרליה.

נגני התזמורת הקאמרית מנגנים באוסף של 11 כלי מיתר מעידן הזהב, בהם שלושה כינורות סטרדיוואריוס. ריצ'רד טונייטי מנגן בכינור גוארנרי דל ג'זו משנת 1743, בהשאלה מתורם אנונימי. הכנר הראשון סאטו ואנסקה מנגן בכינור בלג'ורנו סטרדיוואריוס משנת 1726, בהשאלה מגואידו ומישל בלג'ורנו-נטיס. הצ'לן הראשון טימו-וייקו ואלב מנגן בצ'לו אמאטי משנת 1616 בהשאלה מקרן הכלים של התזמורת והכנרת הראשונה הלנה רת'בון מנגנת בבכינור סטרדיוואריוס מ-1732בהשאלה מתורם אנונימי.

## פרסים ומועמדויות

## קישורים חיצוניים
* 

## הערות שוליים

קטגוריה:תזמורות קאמריות
קטגוריה:תזמורות אוסטרליות
קטגוריה:סידני: תרבות
1646 בצרפת

שנת **[[1646]] ב[[צרפת]]** הייתה השנה בה ציינה צרפת 659 שנות לאום.

## מנהיגים
* לואי הארבעה עשר, מלך צרפת

## אירועים חשובים
* 10 באוקטובר – צרפת לוקחת את דנקרק מארצות השפלה הספרדיות בפעם הראשונה.

## נולדו
[200px|ממוזער|שמאל|[אנטואן גלן]]
* 4 באפריל – אנטואן גלן, מזרחן וארכאולוג (נפטר ב-1715)
* 20 באפריל – שארל פלומיה, בוטנאי ומגלה ארצות (נפטר ב-1704)

## נפטרו
* 26 בדצמבר – אנרי, נסיך קונדה (נולד ב-1588)
* אז'ן רוז'ה, נזיר פרנציסקני שחי בארץ ישראל (תאריך לידתו לא ידוע)

## קישורים חיצוניים

קטגוריה:1646
קטגוריה:שנים בצרפת
מילטון סנדלר

**מילטון סנדלר** (באנגלית: **Milton M. Sandler**; 1 בנובמבר 1911 – 2 בינואר 2008) היה אתלט יהודי-אמריקאי, 3 פעמים ברציפות אלוף ארצות הברית באולם (1933–1935) בריצת 600 יארד. במהלך חייו עבד כרופא שיניים.

## ביוגרפיה
סנדלר נולד וגדל בברוקלין לקיי לי מגנוס ולג'ייקוב סנדלר. הוא סיים את לימודיו בבית הספר התיכון בשנת 1927 בגיל 16. לאחר מכן המשיך לאוניברסיטת ניו יורק (1931), בית הספר לרפואת שיניים של אוניברסיטת קולומביה (1935) ובית החולים סנט ג'ון בניו יורק (1936) . במלחמת העולם השנייה הוא שירת כרב-סרן מ-1941 ועד 1945 ב בהפיליפינים ובגינאה החדשה. לאחר חזרתו מהמלחמה הוא עבד ברפואת שיניים עד 1983.

### 1932
בתחרות שנערכה בברונקס ב-11 ביוני 1932 קבע בריצת 800 מטר שיא אישי חדש של 1:53.8 דקות.

### 1933
#### אלוף ארצות הברית
באליפות ארצות הברית באולם שנערכה בניו יורק ב-25 בפברואר 1933 זכה במדליית זהב בריצת 600 יארד בתוצאה של 1:25.6 דקות. 

### 1934
באליפות ארצות הברית באולם  שנערכה בניו יורק ב-24 בפברואר 1934 זכה במדליית זהב בפעם השנייה ברציפות בריצת 600 יארד בתוצאה של 1:22.8 דקות.

### 1935
באליפות ארצות הברית באולם  שנערכה בניו יורק ב-23 בפברואר 1935 זכה במדליית זהב בפעם השלישית ברציפות בריצת 600 יארד בתוצאה של 1:21.9 דקות.

## קישורים חיצוניים

* מילטון סנדלר, באתר *Track and Field Statistics* 
* Milton Sandler Obituary (2008) - ALBANY, NY, באתר Legacy 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:אתלטים יהודים אמריקאים
קטגוריה:רצים אמריקאים למרחקים בינוניים
קטגוריה:בוגרי אוניברסיטת ניו יורק
קטגוריה:בוגרי בית הספר לרפואה באוניברסיטת קולומביה
קטגוריה:מדינת ניו יורק: אתלטים
קטגוריה:אמריקאים שנולדו ב-1911
קטגוריה:אמריקאים שנפטרו ב-2008
וידאוגרפיה של אניגמה

[ממוזער|229x229px|[סנדרה (זמרת)|סנדרה, שהייתה חלק מהפרויקט המוזיקלי החל משנת 1990 ועד שנת 2003.]]
להלן הווידאוגרפיה של הפרויקט המוזיקלי הגרמני אניגמה.

חלק מהקליפים של אניגמה נוצרו בהמשכים וחלקם מבוססים עם מטפורות וקונספטים התואמים לאלבומים שיצאו במרוצת השנים.

## 

## ''[[The Cross of Changes]]''

## 

## ''[[The Screen Behind the Mirror]]''

## ''[[Love Sensuality Devotion: The Greatest Hits]]''

## ''[[Voyageur]]''
הסינגל השלישי מתוך האלבום, "Following the Sun", הוא הסינגל היחיד של אניגמה שלא צולם לו קליפ נלווה.

## 

## ''[[A Posteriori]]''
האלבום יצא בפורמט DVD בדצמבר 2006, שכולל את כל האלבום בסראונד 5.1 עם תמונות גלקטיות בלבד בסגנון קליידוסקופ ודפוסים גאומטריים.

## ''[[Seven Lives Many Faces]]''

## ''[[MMX (The Social Song)]]''

## ''[[The Fall of a Rebel Angel]]''

## ביאורים

## הערות שוליים

קטגוריה:אניגמה (פרויקט מוזיקלי)
קטגוריה:וידאוגרפיות
פסח יעקובסון

**פסח יעקבסון** (1904 – 1979) היה מראשוני מורי הספורט בארץ וממייסדי ומראשי אגודת מכבי רמת גן.

## חייו האישיים
פסח יעקבסון נולד בשנת 1904 בעיר פוניבז' בליטא, בן יחיד לאביו אברהם יצחק ולאימו פרל.

עד גיל 10 למד בחדר ולאחר מכן בגימנסיה בפוניבז' ובאוניברסיטת קובנה.

בשנת 1932 נישא לרוזקה (שושנה) לבית אורלינסקי ובשנת 1933 נולד בנם היחיד שמואל.

המשפחה עלתה לארץ בשנת 1934 בעזרת סרטיפיקט שנשלח להם על ידי "נשיאות ההסתדרות הארצית להתעמלות ולספורט של ההסתדרות העולמית מכבי גליל ארץ ישראל" והתיישבה ברמת גן.

הוריו והורי אשתו נשארו בליטא ונספו בשואה.

פסח יעקובסון נפטר בשנת 1979 ברמת גן.

## פעילותו בליטא
עם הקמת מועדון הספורט מכבי בליטא בשנת 1920 ופתיחת הסניפים שלה בערים הגדולות בליטא הוא הצטרף כחניך לקבוצת ההתעמלות בסניף פוניבד'.

בשנת 1925 נבחר לייצג את העיר פוניבז' בוועידת מכבי הארצית (ליטא) שהתקיימה בקובנה.

בשנת 1927 נרשם ללימודים באוניברסיטה של קובנה, שם הצטרף לאיגוד הסטודנטים הרוויזיוניסטים "ירדניה"

בשנת 1928, במקביל ללימודיו באוניברסיטה, התחיל לעבוד בתור מורה לחינוך גופני בגימנסיון העברי במריאמפולה ולאחר מכן בגימנסיה העברית לבנים של הרשת הציונית דתית "יבנה" בקובנה וכמדריך להתעמלות בסניפי מכבי בפוניבז', בקובנה ובמריאמפולה.

בשנת 1930 נבחר כחבר מרכז מכבי בליטא קיבל אחריות על תיק "מכבי הצעיר". בשנת 1933 היה חבר מרכז מכבי, יושב ראש סניף מכבי במריאמפולה וחבר בהנהלה הארצית של מכבי בליטא.

## פעילותו בארץ
### בתחום הספורט
לאחר עלייתו לארץ התיישב ברמת גן והתחיל ללמד חינוך גופני בבית הספר העממי היחיד ביישוב, שהיה ממוקם ברחוב ביאליק (הרחוב הלבן) בסמוך לכיכר רמב"ם (העמק). במקביל הדריך בקורסים להכשרת מורי התעמלות וניהל קורס מדריכי ספורט עם דגש על הגנה עצמית.

בשנת 1935, פסח יעקובסון, יחד עם פצובסקי, שולמית קריניצי, רות הלר ונחום לויטה הקימו את אגודת מכבי רמת-גן.

הוא השתתף בוועדות ספורט שונות כנציג מכבי הארצית והיה יו"ר ועדת האתלטיקה הקלה של ההתאחדות לספורט, רכז החינוך הגופני במחלקה לחינוך של עירית רמת-גן ועמד בראש משלחות ארגון מכבי אשר ייצגו את מדינת ישראל באירועי ספורט שונים.

### בתחום הפוליטי
פסח יעקובסון נמנה עם מייסדי סניף הציונים הכלליים ברמת-גן. עם הקמת המפלגה הליברלית הישראלית, לאחר איחוד הציונים הכלליים עם המפלגה הפרוגרסיבית בשנת 1961, מילא בה מספר תפקידים כגון יושב ראש מזכירות תנועת העבודה הליבראלית, יושב ראש ארגון העובדים של המפלגה הליבראלית ברמת גן וחבר בהנהלת המפלגה הליברלית הארצית. השתתף כנציג המפלגה הליברלית בקונגרס האינטרנציונל הליברלי בשנים 1976 ו־1978.
## לקריאה נוספת
* חוברת לזכרו של פסח יעקובסון בארכיון בית אברהם קריניצי, פריט 2161

## קישורים חיצוניים
* 
* 
## הערות שוליים

קטגוריה:ישראלים ילידי ליטא
קטגוריה:תנועת מכבי
קטגוריה:מורים לחינוך גופני
קטגוריה:ישראלים שנולדו ב-1904
קטגוריה:ישראלים שנפטרו ב-1979
פרוקסימה קנטאורי d

**פרוקסימה קנטאורי d** (נקרא גם **פרוקסימה d**) הוא כוכב לכת חוץ שמשי. הוא מקיף את הננס האדום פרוקסימה קנטאורי, והוא כוכב הלכת הקרוב ביותר לפרוקסימה קנטאורי מבין כוכבי הלכת המקיפים אותו.

מרחקו של כוכב הלכת מפרוקסימה קנטאורי הוא 4.5 מיליון קילומטרים, ומרחקו מכדור הארץ הוא 4.2 שנות אור (1.295 פארסק). לכן, הוא אחד משלושת כוכבי הלכת הקרובים ביותר למערכת השמש. כוכב הלכת משלים הקפה כל 5.1 ימים.

חוקרים מעריכים שהטמפרטורה על פני כוכב הלכת היא 600 מעלות צלזיוס, והוא אינו מתאים לחיים. עם זאת, ייתכן שבאזור הקטבים שלו הטמפרטורה נמצאת בשיווי משקל ושווה לכ-87 מעלות צלזיוס (360 K). בנוסף לכך, כמות הקרינה על פני השטח שווה לכ-190% מעוצמת הקרינה על פני כדור הארץ.

מסתו של כוכב הלכת היא יותר מרבע מסת ארץ.

## גילוי
כוכב הלכת התגלה בשנת 2020 על ידי הטלסקופ הגדול מאוד, אך הוגדר ככוכב לכת חוץ שמשי רק ב-2022. כוכב לכת זה הוא כוכב הלכת השלישי שהתגלה במערכת פרוקסימה קנטאורי, אחרי פרוקסימה קנטאורי b ופרוקסימה קנטאורי c.

## ראו גם
* כוכב לכת חוץ-שמשי
* פרוקסימה קנטאורי b
* פרוקסימה קנטאורי c
* קנטאור (קבוצת כוכבים)
* פרוקסימה קנטאורי

## קישורים חיצוניים

* 

## ביאורים

## הערות שוליים

קטגוריה:כוכבי לכת חוץ-שמשיים
קטגוריה:מערכת קנטאורי
קטגוריה:קבוצת הכוכבים קנטאור
ארתור מקארתור השלישי

**ארתור מקארתור השלישי** (באנגלית: **Arthur MacArthur III**; 1 ביוני 1876 – 2 בדצמבר 1923) היה קצין בצי ארצות הברית, שהקריירה הפעילה שלו נמשכה ממלחמת ארצות הברית–ספרד ועד מלחמת העולם הראשונה. הוא היה אחיו הבכור של הגנרל דאגלס מקארתור (1880–1964).

## ביוגרפיה
### ראשית חייו
מקארתור נולד ב-1 ביוני 1876, והיה בנו של גנרל צבא ארצות הברית ארתור מקארתור הבן (1845–1912). הוא בחר בקריירה בצי במקום ללכת בעקבות אביו, וסיים את לימודיו באקדמיה הימית של ארצות הברית ב-1896.

### קריירה בצי
במהלך מלחמת ארצות הברית–ספרד שירת הצוער מקארתור על סיפון יאכטת הקיטור USS ויקסן (PY-4) בקרב על סנטיאגו. מאוחר יותר השתתף במבצעים ימיים במהלך מלחמת ארצות הברית–הפיליפינים ומרד הבוקסרים.

ב-21 באוגוסט 1902, בניופורט, רוד איילנד, הוא נישא למרי הנדרי מקאלה (1877–1959), בתו של אדמירל משנה באומן ה. מקאלה. אחיו דאגלס, צוער באקדמיה הצבאית של ארצות הברית באותה תקופה, היה השושבין שלו. לארתור ולמרי מקארתור היו חמישה ילדים, ארתור (1904–1912), באומן מקאלה, דאגלס (על שמו של אחיו), מרי אליזבת ומלקולם (שמת בזמן שלמד באקדמיה הימית ב-1933).

מ-1901 עד 1903 פיקד מקארתור על ספינת הטורפדו "וינסלואו". בעודו בתפקיד זה, הוא היה מעורב בניסויים מוקדמים בצוללות. תוך כדי פיקוד על הצוללת "הולנד", הוא השתתף בניסויים של צוללת חשמלית תוך שימוש באב הטיפוס שלהם "פולטון", כמצע מבחן לסדרת הצוללות פלאנגר.

בנובמבר 1901, מקארתור היה על סיפון ה"פולטון" כאשר הוא קבע שיא סיבולת תת-ימית של 15 שעות על קרקעית מפרץ פקוניק, ניו יורק.

מאוחר יותר, מקארתור נפצע כאשר, בהפלגה מניו סאפוק, ניו יורק, לוושינגטון הבירה, כדי להציג את הצוללת בפני ועדות ימיות של הבית והסנאט, "פולטון" חוותה פיצוץ סוללה מול שובר הגלים של דלאוור. ביוני 1903, הוא היה במספנת הצי מארה איילנד כאשר פיקד על שייטת הצוללות המורכבת מ"פייק" ו"גראמפוס".

מקארתור הועבר לאוניית המערכה "אוהיו" לפני כניסתה לשירות באוקטובר 1904, ושירת עליה עד ספטמבר 1906, אז הועבר לאקדמיה הימית של ארצות הברית. באקדמיה הימית שימש בתחילה כעוזר של המפקח, אדמירל ג'יימס ה. סנדס ולאחר מכן במטה של מפקד פרחי הקצונה. התפקידים האחרים שלו כללו את המשחתת "מק'קול" (DD-28), המקשת "סן פרנסיסקו" (CM-2), סיירת משוריינת "דקוטה הדרומית" (ACR-9) וסיירת קלה "צ'טנוגה" (CL-18).

עבור שירות מכובד בהגנה על שיירות מפני צוללות במערכה על האטלנטי במהלך 1918, זכה מקארתור בצלב הצי ובמדליית השירות המצוין של הצי. הוא הועלה לדרגת קפטן ב-1 בינואר 1921. מקארתור היה חבר תורשתי במסדר הצבאי של הלגיון הנאמן של ארצות הברית בזכות אביו לאחר ששירת כקצין האיחוד במלחמת האזרחים. קפטן מקארתור מת בוושינגטון הבירה מדלקת התוספתן ב-2 בדצמבר 1923, ונקבר בבית הקברות הלאומי ארלינגטון ליד הוריו.

## הערות שוליים

קטגוריה:אישים הקבורים בבית הקברות הלאומי ארלינגטון
קטגוריה:אמריקאים ממוצא סקוטי
קטגוריה:בוגרי האקדמיה הימית של ארצות הברית
קטגוריה:מעוטרי מדליית השירות המצוין של הצי
קטגוריה:מעוטרי צלב הצי
קטגוריה:אמריקאים שנולדו ב-1876
קטגוריה:אמריקאים שנפטרו ב-1923
קלוד נטר

**קלוד נטר** (בצרפתית: **Claude Netter**; 23 באוקטובר 1924 – 13 ביוני 2007) היה סייף צרפתי-יהודי, אלוף אולימפי (הלסינקי 1952), סגן אלוף אולימפי (מלבורן 1956) ו-3 פעמים אלוף עולם (1951, 1953 ו-1958) ברומח קבוצתי וסגן אלוף עולם (בודפשט 1959) ברומח אישי.

## ביוגרפיה
### 1951
#### אלוף עולם
באליפות העולם שנערכה בסטוקהולם, שוודיה בשנת 1951 זכה במדליית זהב בתחרות הקבוצתית ברומח

### 1952
באליפות צרפת שנערכה בשנת 1952 זכה בפעם הראשונה ויחידה במדליית זהב ברומח אישי.
#### אלוף אולימפי
באותה שנה באולימפיאדת הלסינקי זכה במדליית זהב בתחרות הקבוצתית ברומח, לפני איטליה והונגריה.

### 1953
באליפות העולם שנערכה בבריסל, בלגיה בשנת 1953 זכה בפעם השנייה ברציפות מדליית זהב בתחרות הקבוצתית ברומח.

### 1956
באולימפיאדת מלבורן זכה במדליית כסף בתחרות הקבוצתית ברומח, אחרי איטליה ולפני הונגריה ובתחרות האישית סיים במקום חמישי.

### 1958
באליפות העולם שנערכה בפילדלפיה, ארצות הברית בשנת 1953 זכה בפעם השלישית במדליית זהב בתחרות הקבוצתית ברומח.

### 1959
#### סגן אלוף עולם
באליפות העולם שנערכה בבודפשט, הונגריה בשנת 1959 זכה במדליית כסף בתחרות רומח אישי, אחרי אלן ג'יי מהממלכה המאוחדת ולפני מארק מידלר מברית המועצות, שלושת יהודים.

### 1960
באולימפיאדת רומא סיים במקום חמישי בתחרות הקבוצתית ברומח.

## קישורים חיצוניים

קטגוריה:סייפים יהודים צרפתים
קטגוריה:אלופי עולם יהודים
קטגוריה:סייפים באולימפיאדת הלסינקי (1952)
קטגוריה:סייפים באולימפיאדת מלבורן (1956)
קטגוריה:סייפים באולימפיאדת רומא (1960)
קטגוריה:משתתפים יהודים באולימפיאדת הלסינקי (1952)
קטגוריה:משתתפים יהודים באולימפיאדת מלבורן (1956)
קטגוריה:משתתפים יהודים באולימפיאדת רומא (1960)
קטגוריה:זוכי מדליית כסף אולימפית מצרפת
קטגוריה:צרפתים שנולדו ב-1924
קטגוריה:צרפתים שנפטרו ב-2007
4X (סוגת משחקי וידאו)

[ממוזער|320px| צילום מסך מתוך המשחק [Freeciv]]
**4X** (קיצור של *Explore, Expand, Exploit, Exterminate*) הוא תת-ז'אנר של משחקי אסטרטגיה ממוחשבים בהם השחקן שולט באימפריה וצריך לחקור טריטוריות חדשות, להרחיב את האימפריות שנמצאת תחת שליטתו, לנצל את המשאבים שעומדים לרשותו, ולהביס את המעצמות היריבות באמצעים צבאיים, דיפלומטיים או כלכליים.

## היסטוריה
הז'אנר התפתח במקור בהשראת משחקי הלוח הקלאסיים ומשחקי מחשב מוקדמים מבוססי טקסט. עם זאת המונח "4X" נטבע לראשונה רק בשנות ה-90 בעיקר בהשפעת משחקי וידאו מכוננים בז'אנר כמו המשחק "Civilization" של סיד מאייר שיצא ב-1991, והמשחק "Master of Orion" שיצא ב-1993.

לאורך שנות ה-90 ותחילת שנות ה-2000 הז'אנר המשיך להתפתח. משחקים כמו "Sid Meier's Alpha Centauri" שיצא ב-1999, והמשחק "Galactic Civilizations" שיצא ב-2003, ו"Europa Universalis" שיצא ב-2000, הכילו פיצ'רים חדשים וסיפקו לשחקנים את ההזדמנות לחקור גם תקופות היסטוריות אחרות, וכמו גם יקומים בדיוניים ומציאות חלופית.

## משחקיות
המשחק בדרך כלל מחולק לארבעה שלבים עיקריים:
* **חקר טריטוריות חדשות** - בתחילת המשחק השחקן צריך לשלוח משלחות מחקר על מנת שיחקרו טריטוריות לא מוכרות במטרה שיגלו אזורים חדשים שניתן להתיישב בהם, משאבי טבע נוספים, ואיומים פוטנציאליים.
* **התרחבות** - השלב בו השחקן צריך להרחיב את הטריטוריה החדשה ואת וההשפעה שלה, וכמו גם לנהל ערים או מושבות ולהבטיח את הצמיחה והשגשוג שלהם. תהליך ההתרחבות כולל גם הקמת תשתיות, ניהול של האוכלוסייה, ניצול משאבי טבע, וכמו גם להתכונן לקרבות צבאיים פוטנציאלים.
* **ניצול משאבים** - בשלב זה השחקן צריך לנצל את המשאבים אליהם יש להם גישה על מנת לוודא שהאימפריה תמשיך לצמוח ולשגשג.
* **השמדה** - השחקן חייבים לבנות ולתחזק כוחות צבאיים במטרה להגן על האימפריה שנמצאת תחת שליטתו, ובסופו של דבר לכבוש את האימפריה היריבה. לעיתים רבות ההתמקדות בדיפלומטיה במשחקים הללו עשויה למלא תפקיד מכריע בקביעת התוצאה הסופית של הסכסוכים עם האימפריות היריבות במשחק.

## רשימת משחקי 4X בולטים
### שנות ה-80 של המאה ה-20

### שנות ה-90 של המאה ה-20

### העשור הראשון של המאה ה-21

### העשור השני של המאה ה-21

### שנות ה-20 של המאה ה-21

## קישורים חיצוניים

## הערות שוליים

*
קטגוריה:סוגות משחקי וידאו
מעבדות לחירות (שיר)

"**מעבדות לחירות**" הוא שיר מאת אריק איינשטיין, שיצא לאור ב-16 בפברואר 2011, כחלק מהאוסף אריק איינשטיין שר יצחק קלפטר. השיר נכתב על ידי יענקל'ה רוטבליט והולחן על ידי יצחק קלפטר בשיתוף עם גיא בוקאטי, שגם אחראי על העיבוד וההפקה המוזיקלית של השיר.

## רקע
בשיר אריק איינשטיין ויצחק קלפטר משלבים יחד נושאים של קשר רוחני וחיפוש אחר חירות והתמודדות עם המציאות הקשה. הלחן המורכב והעיבוד הפשוט מתאימים לכאב ולתקווה שבמילים, ויחד הם יוצרים חוויה מוזיקלית עמוקה ורבת משמעות.

שיתוף הפעולה בין השניים החל עוד בתחילת שנות ה-70 כאשר להקת אחרית הימים שבה ניגן קלפטר הייתה להקת החימום בהופעותיו של איינשטיין. לאורך השנים הם המשיכו לעבוד יחד ויצרו מספר אלבומים משותפים שהשאירו חותם במוזיקה הישראלית.

השיר מתאר את המאבק הפנימי של האדם להשתחרר מהכבלים שלו במטפורה למסע לחירות. המילים מתארות תחושת דחף לשינוי תקווה לעתיד טוב יותר והכרה במחיר הסיכון הכרוך בכך. ההזדהות עם דמות משה שראה את הארץ המובטחת מרחוק ולא הגיע אליה מוסיפה עומק רוחני והיסטורי לשיר.

## הערות שוליים

קטגוריה:שירי אריק איינשטיין
קטגוריה:שירים בעברית
MERMOZ

שמאל|ממוזער|240x240 פיקסלים|<div align="center"> מה מייצרים החיים ?</div>
**MERMOZ** (נקרא גם **פרויקט MERMOZ** ו**ניטור משטחים פלנטריים עם אפיון פולארימטרי מודרני** ) הוא פרויקט אסטרוביולוגיהשנועד לזהות מרחוק חתימות ביולוגיות של חיים . הזיהוי מבוסס על הומוכירליות מולקולרית, תכונה שמאפיינית את הביוכימיקלים של החיים. מטרת הפרויקט היא לזהות ולאפיין מרחוק את החיים על כדור הארץ מהחלל, ולהרחיב את הטכנולוגיה הזו לגופים אחרים של מערכת השמש ולכוכבי לכת חיצוניים. הפרויקט החל בשנת 2018, והוא שיתוף פעולה של אוניברסיטת ברן, אוניברסיטת ליידן ואוניברסיטת דלפט לטכנולוגיה .

לדברי חבר בצוות המחקר, "כאשר האור מוחזר על ידי חומר ביולוגי, חלק מהגלים האלקטרומגנטיים של האור ינועו בספירלות עם כיוון השעון או נגד כיוון השעון... תופעה זו נקראת קיטוב מעגלי והיא נגרמת על ידי ההומוכירליות של החומר הביולוגי." ספירלות אור ייחודיות אלו מצביעות על חומרים חיים; ואילו דוממים שאינם אינם משקפים ספירלות אור ייחודיות כאלה, לפי החוקרים.

צוות המחקר ערך מחקרי היתכנות, תוך שימוש במכשיר זיהוי שעוצב מחדש ששמו **FlyPol+** (שדרוג מה- **FlyPol** המקורי), המבוסס על ספקטרופולרימטריה מעגלית, על ידי הטסתו במסוק בגובה של 2 קילומטרים ומהירות של 70 קמ"ש למשך 25 דקות. הממצאים מראים על הצלחה בזיהוי מרחוק של חומר חי, ובהבחנה מהירה (בתוך שניות) בין חומר חי לדומם. החוקרים סיכמו: "ספקטרופולרימטריה מעגלית יכולה להיות טכניקה רבת עוצמה לזיהוי חיים מחוץ לכדור הארץ, ואנו מדגישים את הפוטנציאל של הספקטרופולרימטריה המעגלית ככלי חישה מרחוק לאפיון ולניטור מפורט של הפיזיולוגיה של הצמחייה ותכונות השטח של כדור הארץ עצמו".

בשלב הבא החוקרים רוצים לסרוק את כדור הארץ מתחנת החלל הבינלאומית (ISS) עם מכשירי הזיהוי שלהם. אחת התוצאות של מחקרים עתידיים מוצלחים נוספים היא משימת חלל אפשרית המתוכננת לשיגור ב-2024.

## ראו גם
* חתימה ביולוגית
* טפונומיה

## הערות שוליים

קטגוריה:אסטרוביולוגיה
קונרד סנגמה

**קונרד קונגקאל סנגמה** (נולד ב־27 בינואר 1978) הוא פוליטיקאי הודי המכהן כראש השרים של מגהלאיה מ־2018 מטעם מפלגת העם הלאומית, ולשעבר חבר בלוק סבהה מטעמה.

## ביוגרפיה
קונרד קונגקאל סנגמה נולד ב־27 בינואר 1978 לפ. א. סנגמה, פוליטיקאיח הודי שכיהן באותה העת כחבר בלוק סבהה, ולאשתו, סורדיני קונגקאל סנגמה, בטורה שבמגהלאיה. סנגמה גדל בדלהי ולמד ב בעיר. לאחר מכן קיבל תואר ראשון במינהל עסקים בבית הספר וורטון.

פעילותו הפוליטית הראשונה של סנגמה הייתה כמנהל הקמפיין של אביו בבחירות ללוק סבהה ב־1999, בהם התמודד אביו מטעם מפלגת הקונגרס הלאומית הוקמה לקראת אותן בחירות לאחר פרישת מייסדיה מהקונגרס הלאומי ההודי.

סנגמה התמודד לראשונה בבחירות ל ב־2004 אך הפסיד בפער של 182 קולות.

סנמגה נבחר לראשונה לחבר ב ב־2008 מטעם מפלגת הקונגרס הלאומית. מ־2008 עד 2009 כיהן כשר האוצר, הכוח והתיירות בממשלת מגהלאיה במסגרת ממשלת קואליציה שנפלה לאחר כשנה. ב־2009 התמוטטה הקואליציה וסנגמה מונה ליושב ראש האופוזיציה באספה.

ב־2012 פרש אביו פ. א. סנגמה ממפלגת הקונגרס הלאומית והקים את מפלגת העם הלאומית. קונרד הצטרף למפלגתו של אביו והתמודד מטעמה בבחירות לאספה המחוקקת של מגהלאיה ב־2013 אך הפסיד למועמד הקונגרס בפער של כאלפיים קול.

לאחר מות אביו פ. א. סנגמה ב־2016 נבחר קונרד סנגמה למנהיג מפלגת העם הלאומית. הוא נבחר ללוק סבהה בבחירות מיוחדות במחוז הבחירה ממנו נבחר אביו.

בבחירות לאספה המחוקקת של מגהלאיה ב־2018 זכתה מפלגת העם הלאומית ב־18 מושבים, שעשו אותה למפלגה השנייה בגודלה באספה, אך הקימה ממשלה בתמיכת חברי הברית הדמוקרטית הלאומית, וסנגמה נבחר לראש השרים במדינה. בעקבות כך התפטר סנגמה מהלוק סבהה ונבחר מחדש לאספה המחוקקת של מגהלאיה. סנגמה נבחר לתפקיד בשנית ב־2023 כשהמפלגה הייתה למפלגה הגדולה ביותר באספה, אך עדיין בממשלת קואליציה.

## חיים אישיים
סנגמה נישא במאי 2009 למהטב אגיתוק סנגמה ולהם שתי בנות.

## קישורים חיצוניים

## הערות שוליים

קטגוריה:ראשי ממשלות המדינות והטריטוריות של הודו
קטגוריה:מגהלאיה
קטגוריה:חברי הלוק סבהה
קטגוריה:בוגרי בית הספר וורטון
קטגוריה:הודים שנולדו ב-1978
תאשור (עץ)

**תְּאַשּׁוּר** הוא מין עץ גדול המוזכר במקרא.

## אזכורים במקרא ובממצא הארכאולוגי
התאשור מוזכר פעמיים בספר ישעיהו, ובשתיהן בסמיכות לברוש ולתדהר.

האזכור הראשון הוא ברשימת עצים שיפריחו את שממת המדבר:

פעם נוספת מוזכר התאשור יחד עם עצים נוספים שיובאו מאזור הר הלבנון לפאר את בית המקדש:

על שם אזכורים אלו נקראו מושבי יחדיו שהוקמו ב-1953 במערב הנגב: ברוש, תדהר ותאשור.

רבים מפרשים שהתאשור מוזכר גם בספר יחזקאל, בתיאור ספינותיהם של הצוריים נאמר . לפי תרגום השבעים ותרגום יונתן (וכך פירשו רש"י ורבי יוסף קרא), המילים "בת אשורים" הן למעשה מילה אחת שפירושה "תאשורים".

יש הטוענים שפסוק נוסף ביחזקאל מזכיר את עץ התאשור: , כאשר לפירוש זה "אשור" פירושו "תאשור".

עצי תאשור ("תאשרם") נזכרו בכמה תעודות אוגריתיות, בהן שלוש רשימות סחורות (לצד עצים נוספים) ותעודה אחת על עשתרת. רמזים לעץ זה נמצאו גם במכתבי אל עמארנה.

## מאפיינים
מהפסוקים עולה שעץ התאשור הוא עץ יפה וחזק המתאים לבניית כלים שיפארו את המקדש וכן לבניית אוניות (כפי שעולה מספר יחזקאל). כמו כן, הוא נפוץ באזור הלבנון ובקפריסין (המזוהה עם "איי כתיים" שביחזקאל), אך כנראה היה מוכר בארץ ישראל, עד כדי כך שיכול היה לסמל את הפרחת השממה.

על פי הלשונאי יהושע שטינברג, שמו מגיע מו השורש י.ש.ר, המעיד על קומתו הישרה של העץ. הסבר אחר לשם העברי תאשור נעוץ בשם האכדי לארז ריחני, או בשורש א.ש.ר המבטא אושר.

## זיהוי
250px|שמאל|220px|ממוזער|אשכרוע ירוק-עד
220px|שמאל|ממוזער|ברוש מצוי
שתי מסורות זיהוי קדומות קיימות לעץ התאשור.
תרגום השבעים, הוולגטה ותרגום יונתן זיהו את התאשור עם העץ אשכרוע (buxus). גם בתלמוד הירושלמי מזוהה התאשור המקראי עם "פיקסינה" (וכן בבראשית רבה: "פקסינון") שהוא השם היווני של האשכרוע ("πύξος"). החוקרים מזהים את התאשור בעיקר עם הסוג Buxus longifolia הגדל בהרי הלבנון.

זיהוי אחר מופיע בתרגום השבעים (cupressus), בפשיטתא (שרויינא), בתלמוד הבבלי (שורבינא) ובתרגום רב סעדיה גאון (שרבין), שהוא השם הפרסי של העץ הקרוי כיום "ברוש מצוי" (cupressus sempervirens).

עמנואל לעף, יהודה פליקס ועוד חוקרים קיבלו את הזיהוי של התאשור עם הברוש המצוי, משום שהאשכרוע לא מצוי כמעט בארץ ישראל ובלבנון באופן טבעי, לעומת הברוש. לשיטת פליקס, עץ זה הוא גם עץ הגופר המקראי שממנו בנה נח את התיבה.

לעומתם, חוקרים רבים מעדיפים את הזיהוי עם האשכרוע, בשל העובדה שהברוש המצוי אינו עץ טוב לתעשיית העץ והספנות. לעומתו, האשכרוע הוא בעל גזע קשה המתאים לגילוף ולתעשיית העץ. אמנם גם עץ זה אינו מתאים לבניין, אך הוא קשה וניתן להברקה ולכן מתאים לשיבוץ אבני חן (כמו שמתואר בספר יחזקאל) ולפאר את בית המקדש בכלים העשויים ממנו (כמו שמתואר בספר ישעיהו).

זיהוי אחר לחלוטין כותב הרד"ק, המזהה את התאשור עם עץ הברזיל.

## לקריאה נוספת
* יהודה פליקס, **עולם הצומח המקראי**, רמת גן 1968, עמ' 84 - 87.
* זהר עמר, **צמחי המקרא**, ירושלים 2012, עמ' 188 - 189.

## קישורים חיצוניים
* תאשור, באתר "עלמפה".

## הערות שוליים

קטגוריה:עצים בתנ"ך
ארבל (מערכת נשק)

**ארבל** היא מערכת נשק ממוחשבת מתוצרת חברת IWI הישראלית, הכוללת מחשב, הדק חשמלי ואנרגיה שמגבירים את יעילות וקטלניות הרובה בשדה הקרב.

## מבנה המערכת ותפקידיה
המערכת הממוחשבת שעל הרובה כוללת שלושה רכיבים עיקריים: פלטפורמה מבוססת-מחשב, מנגנון הדק חשמלי הכולל חיישנים, וסוללה. מערכת הארבל אינה משפיעה על פעולת הרובה המוכרות, כך שהמפעיל יכול בכל זמן נתון להשתמש ברובה ככלי נשק רגיל גם ללא כל תלות בסוללה.

לטענת חברת IWI, הטכנולוגיה שבמערכת הנשק מגדילה את אחוזי הפגיעה במטרה ובכך מפחיתה את בזבוז התחמושת, מה שבתורו מאפשר ללוחם לשאת עמו פחות תחמושת. עוד טוענת החברה כי מערכת הארבל משפרת במידה ניכרת את אחוזי הפגיעה ומגבירה את הקטלניות עד פי שלושה. לדבריה אחוז הפגיעה במטרות בתנועה נע בין 80-90%

מערכת האנרגיה של הארבל מספקת עד 60 שעות הפעלה רצופה ללא צורך בטעינה מחדש. המערכת פועלת בתנאים סביבתיים קשים, ביום ובלילה, ומאפשרת ללוחם לבחור את התצורה האופטית הדרושה בהתאם למשימה ולמתאר הלחימה.

על פי החברה, מערכת הארבל מתאימה גם לרובי סער דוגמת רובה הערד ורובי AR-15 אחרים, על ידי החלפה של הרסיבר התחתון של הרובה.

### שימוש במערכת
הנשק הקל הראשון בו נעשה שימוש במערכת הארבל הוא מקלע הנגב.

## קישורים חיצוניים
* מערכת הנשק הארבל, חברת IWI

## הערות שוליים

קטגוריה:תעשיות נשק לישראל
קטגוריה:רובי סער ישראליים
איתמר בעולם האנגלית

**איתמר בעולם האנגלית** הוא לומדה ומשחק הרפתקה ממוחשב מסוג "הצבע והקלק" ומסוג פלטפורמה, שפותח על ידי חברת קומפדיה ויצא לאור בשנת 2004. המשחק הוא השביעי והאחרון בסדרת משחקי איתמר, שדמותו מבוססת על דמותו של איתמר מאת הסופר דויד גרוסמן, ובשונה מהמשחקים הראשונים בסדרה אין לו קשר ישיר לאחד מספרי הסדרה. המשחק מכיל עלילה עשירה ומגוון משחקי פעילות והעשרה המיועד לילדים בגילאי 6–11, והוא מתמקד בלמידת ידע בסיסי בשפה האנגלית, משחק זה יצא בשלל שפות.

## עלילת המשחק
עלילת המשחק עוקבת אחרי איתמר ואחרי התוכי-רובוט בשם "תוכי-טק" שמגיע מגלקסיית "אינגליש", הרובוט מספר לאיתמר על שודדי החלל התוקפים את תושבי הגלקסייה והוא מבקש את עזרתו של איתמר בהצלת הכוכבים והחייזרים השונים, תוך כדי משחק השחקן לומד מילים חדשות, שמות בני המשפחה, מספרים, בעלי חיים ועוד, בשפה האנגלית .

## משחקיות
המשחק בנוי מלמידה מדורגת, בכל סיבוב השחקן ימלא מספר משימות שיקרבו אותו אל כוכב הפיראטים. לפני שניתן לגשת אל כל כוכב לכת השחקן יבצע משימה בשני הירחים שלו תוך כדי העשרה ולימוד, לאחר שהשחקן יסיים את כל המשימות הוא יפתח שער אחד בכוכב הפיראטים, ועליו לחזור על סבב המשחק פעמיים נוספות עד להשלמת המשחק, כאשר הרמה הלימודית והאתגר עולים בין הסיבובים השונים.

## ביקורת
המשחק קיבל ביקורות חיוביות מאד, בביקורת משנת 2004 באתר ynet נכתב: ולמשחק ניתן ציון של 4 מתוך 5 כוכבים.

## הערות שוליים

קטגוריה:משחקים חינוכיים ממוחשבים
קטגוריה:משחקי וידאו שפותחו בישראל
קטגוריה:משחקי וידאו בעברית
קטגוריה:משחקי וידאו משנת 2004
קטגוריה:קומפדיה
סטייק טומהוק

**סטייק טומהוק** הוא אומצה העשויה מנתח בשר שקוצב מאזור הצלע הקדמית של הבקר, כאשר העצם מושארת מחוברת ומובלטת לאורך מקסימלי, ומגולחת להצגה בסגנון צרפתי. האומצה נחתכת עם לפחות חמישה סנטימטרים של עצם
ממוזער|סטייק טומהוק לאחר צלייה 

בניגוד לסטייק אנטריקוט, ששאינו כולל עצם, וסטייק פריים ריב, שנחתך עם עצם קצרה, כולל הטומהוק עצם ארוכה, ושמו נגזר מדמיונו לגרזן הטומהוק.

הנתח מצטיין במרקמו החמאתי, העשיר בטעם והעסיסי, עם עצם ושרירים המוחזקים יחדיו על ידי קרום גידים וקטעי שומן גדולים, התורמים לטעמים העשירים במהלך הצלייה או היישון. עם עצם ארוכה ובשר משובח, סטייק הטומהוק מציע טעם עמוק ועשיר, הודות לשומן הפנימי ולשיוש שבו. בדרך כלל משקל הסטייק נע בין קילוגרם לקילוגרם ומאתיים, מה שהופך אותו לאידיאלי לשיתוף בארוחה זוגית או לאירוע מיוחד.

הסטייק מוכן על ידי השארת העצם בשלמותה, תוך גזירת הבשר סביב העצם והשארתו באורך של לפחות חמישה אינצ'ים.
ממוזער|סטייק טומהוק לפני ההכנה
שלושת השרירים העיקריים בסטייק טומהוק ותרומתם לטעם והמרקם הסופיים הם:

# לונגיסימוס דורסי (עין הצלע) - החלק המרכזי והבשרני ביותר בנתח, אשר בו נמצא רוב השיוש. מקיף אותו שני גרעיני שומן, ספינאליס דורסי וקומפלקסוס, התורמים לטעם ולרכות.
# ספינאליס דורסי (מכסה הצלע) - גם ידוע ככתר הצלעות, מצוי מעל עין הצלע ומפריד בינו לבין הלונגיסימוס דורסי. מאופיין בשיוש מעולה, משפיע על המראה, הטעם והעסיסיות.
# קומפלקסוס - שריר דומה לספינאליס דורסי אך בכמות קטנה יותר, לעיתים אינו נוכח. קיומו תלוי בחלק הצלעות ממנו נחתך הנתח.

נתח הטומהוק נחשב לנתח יקר עקב איכותו הגבוהה והעבודה המיוחדת והמדויקת הדרושה בקיצובו.

הנתח מקוצב מהחלק המרכזי של צלעות הבקר, הנקרא "פריים ריב", המצוי בין הצלעות השביעית לאחת עשרה, המכיל את הבשר האיכותי ביותר.

להכנת סטייק טומהוק, ישנן מספר שיטות בישול וצלייה, כולל גריל גז, בישול בסו-וויד, והכנה בשיטת ריברס סיר.

## קישורים חיצוניים

## הערות שוליים

טומהוק
פרסי ג'קסון וזעם האלה המשולשת

**פרסי ג'קסון וזעם האלה המשולשת** (באנגלית: **Wrath of the Triple Goddess**) הוא רומן פנטזיה המבוסס על המיתולוגיה היוונית מאת ריק ריירדן שיצא לאור ב-24 בספטמבר 2024 על ידי דיסני היפריון. זהו הספר השביעי בסדרת פרסי ג'קסון והאולימפיים המתרחש לאחר אירועי הספר השישי בסדרה פרסי ג'קסון וגביע האלים.

## עלילה
פרסי מחפש את מכתב ההמלצה השני שלו מהאלים היוונים כדי להתקבל לאוניברסיטת רומא החדשה. השני יגיע מהקטה, אלת הקסם. כדי לזכות במכתב, על פרסי וחבריו לשמור על חיות המחמד שלה – הקבה, שהפכה לכלבה מאיימת, וסופה , מכשפה שהקטה הפכה לחמוס מבאיש – בזמן שהקטה עסוקה בענייני ליל כל הקדושים. בזמן שפרסי ואנבת' יוצאים לבית הספר, גרובר אנדרווד שותה שיקוי בטעם תות שהופך אותו לעז בר פרועה, והוא משמיד כל מה שעומד לנגד עיניו. הקבה וסופה בורחות. כעת על פרסי וחבריו למצוא את חיות המחמד ולשקם את הבית לפני שהקטה תחזור.

פרסי מגלה שבית הקטה היה בעברו בית ספר לקסמים שאמו, סאלי השתתפה בו.

יש בעיה גדולה - הבית עדיין הרוס, הם מנסים להשתמש בלפידים שהקטה הביאה אבל זה דורש הרבה מאמץ.

## דמויות

### דמויות ראשיות
* **[[פרסי ג'קסון (דמות)|פרסי ג'קסון]]** – בנו של פוסידון ובן זוגה של אנבת'.
* **[[אנבת' צ'ייס]]** – בתה של אתנה ובת זוגו של פרסי.
* **[[גרובר אנדרווד]]** – סאטיר וחבר טוב של פרסי ואנבת'.

## רקע
פרסי ג'קסון וזעמה של האלה המשולשת הוכרז על ידי ריירדן ב-26 בספטמבר 2023, באירוע השקה של הספר השישי בסדרה פרסי ג'קסון וגביע האלים. ב-18 בינואר 2024, אמנות העטיפה הוכרזה לצד תאריך היציאה הסופי של הפרויקט. אמנות העטיפה נעשתה על ידי ויקטו נגאי. הספר יצא ב-24 בספטמבר 2024.

קטגוריה:ספרי פנטזיה
קטגוריה:פרסי ג'קסון והאולימפיים
קטגוריה:ספרי ריק ריירדן
אפרזיס

**אפרזיס** היא טכנולוגיה רפואית בה דמו של אדם מועבר דרך מכשיר המפריד רכיב דם (Blood constituent) מסוים אחד ממחזור הדם, והשארית מוחזרת לגוף. טכניקה זו מתבצעת לעיתים קרובות אצל תורמי דם, במהלכה הדם המלא מופרד, באמצעות צנטריפוגה, למרכיביו השונים (למשל, תאי דם אדומים, טסיות, פלסמה) בהתאם לצפיפותם הספציפית, כדי להשתמש בהם לעירויי דם לחולים שונים. אפרזיס יכול לשמש גם למטרות טיפוליות במגוון הפרעות

## מהות האפרזיס
אפרזיס מתייחס לתהליך שבו מבוצעת הפרדה של רכיבי הדם לתאים ורכיבים נמסים באמצעות מכונה מיוחדת. תהליך זה כולל סירכוז בצנטריפוגה לקבלת רכיבי הדם השונים, כגון תאי דם אדומים, טסיות ופלסמה, בהתבסס על צפיפותם המיוחדת. זה מאפשר בידוד רכיבים ספציפיים לשימוש בהעברות דם לחולים אחרים. בנוסף, אפרזיס משמש גם למטרות טיפוליות, דרך פלזמפרזיס וציטופרזיס, לטיפול במחלות שונות על ידי הסרת רכיבים מסוימים מהדם.

אפרזיס טיפולי כולל שני סוגי משנה עיקריים: פלסמפרזיס - בה מופרדת הפלסמה מהדם, וציטופרזיס - בה מופרדים רכיבי דם תאיים (כמו תאי דם אדומים, תאי דם לבנים, טסיות וכדומה). פלסמפרזיס, לדוגמה, יכולה להתבצע גם בתורמים בריאים לצורך קבלת פלסמה לעירוי, או כמקור להכנת תכשירים מובחנים מפלסמה. בנוסף, פלסמפרזיס יכולה לשמש להסרת חומרים פגומים (כגון אוטואנטיבודיז, מקבצי חיסון) הנעים בפלסמה באמצעות "פלסמה-אקסצ'יינג" - שחלוף פלסמת החולה בפלסמה של תורמים בריאים.

תהליך האפרזיס, בפרט כאשר הוא משמש למטרות טיפוליות, מבוצע תחת ניטור קפדני ודורש התאמה מדויקת של נפח הדם להסרה, נוזל ההחלפה ותדירות הטיפול, לאבטחת הסרת הרכיבים הפגומים מהדם בצורה היעילה ביותר. הליך זה דומה קצת לדיאליזה, אך מאפשר בנוסף הסרת חומרים רעילים הקשורים לחלבונים מהדם.

## יישומים רפואיים
#### אפרזיס תורם
תהליך אפרזיס מאפשר לתורם בריא לתרום רכיב דם מסוים - תאי דם אדומים, תאי דם לבנים, טסיות או פלסמה, דרך מכונת אפרזיס. רכיב זה נשמר ומופץ לבתי חולים לטיפול בחולים. התרומה באפרזיס מאפשרת איסוף יעיל יותר של רכיבים מסוימים, כמו תרומה ספציפית של טסיות, שיכולה להחליף 4–6 תרומות דם מלאות.

#### אפרזיס טיפולי
אפרזיס טיפולי מבוצע על חולים עם מצבים רפואיים הקשורים לרכיבי דם תאיים, או פלסמה, לא תקינים. רכיבים אלה מופרדים ומוסרים, והחולה מקבל בחזרה את רכיבי הדם התקינים. שיטה זו יכולה להיות מועילה לטיפול במגוון תנאים, כולל מחלת תאי הדם המחוגרים, לוקמיה, מיאסטניה גראביס וטרומבוזה תרומבוציטופנית פורפורה (TTP).

## הליך הטיפול
#### תהליך אפרזיס
החולה יושב בכיסא נוח ויכול לצפות בטלוויזיה בזמן התהליך הנמשך בין שתיים לארבע שעות, בהתאם למחלה ולרכיב שצריך לאסוף. אפרזיס בדרך כלל אינו כואב, אך ייתכנו תופעות לוואי כתחושת לחץ בזרוע, סחרחורת, זיעה, או ירידה בלחץ הדם.

#### התאמות טיפוליות
הטיפול באפרזיס עשוי להתבצע במספר סבבים, בהתאם לצורך הרפואי, ולעיתים קרובות משולב עם טיפולים אחרים, כמו מתן סטרואידים או כימותרפיה.

## סיכונים ותופעות לוואי
אף שאפרזיס הוא תהליך בטוח בדרך כלל, קיימים סיכונים ותופעות לוואי מסוימות: חלק מהחולים עשויים לחוות תופעות לוואי קלות (כמו תחושת לחץ בזרוע או סחרחורת) ובמקרים נדירים ייתכנו תגובות אלרגיות או חום בעקבות קבלת רכיבי דם מתורם.

## קישורים חיצוניים

## הערות שוליים

קטגוריה:טכנולוגיה רפואית
קטגוריה:עירוי דם
שרלוט אנגוס

**שרלוט אנגוס** (באנגלית: **Charlotte Angus**; 2 בפברואר 1911 – 12 במאי 1989) הייתה אמנית אמריקאית.

## ביוגרפיה
ממוזער|מסרק עץ, ציור צבעי מים באינדקס החפצים האמריקאים, 1937
אנגוס נולדה בקנזס סיטי, מיזורי ועברה לפילדלפיה כשהייתה צעירה וגדלה בעיר זו. למדה באוניברסיטה לאמנויות ובמועדון גרפיק סקוטש, לפני שקבלה עבודה במשרד פרסום, שאותה איבדה עקב השפל הגדול.

לאחר מכן, בשנת 1936, הפכה מעורבת בפרויקט האמנות הפדרלית, החלה בציור תפאורות עבור פרויקט התיאטרון הפדרלי והמשיכה בתרומה לאינדקס העיצוב האמריקאי. בתום הפרויקט ב-1942 למדה שרטוט, וקיבלה תפקיד כשרטטת במרכז הרפואי של הצי בפילדלפיה.

היא גם יצרה כרזות עבור "מינהל התקדמות העבודות".

אנגוס נישאה לג'ון סטפאנק ב-1947 והתיישבה איתו בדרום מערב פנסילבניה, שם המשיכה להציג את אמנותה.

היא מתה בפולסקי, פנסילבניה, ונקברה בבית הקברות סנט אן בהרמיטאז'.
ממוזער|בובת קרייקר, צבעי מים
ליטוגרפיה מאת אנגוס, נמצאת בבעלות מוזיאון ספנסר לאמנות. חלק גדול מהעבודות שהפיקה עבור אינדקס העיצוב האמריקאי מוחזק על ידי הגלריה הלאומית לאמנות. יש לה גם עבודות במוזיאון ניוארק לאמנות

## קישורים חיצוניים

* 

## הערות שוליים

קטגוריה:אמריקאים ילידי מיזורי
קטגוריה:קנזס סיטי (מיזורי): אישים
קטגוריה:אמניות אמריקאיות
קטגוריה:אמריקאיות שנולדו ב-1911
קטגוריה:אמריקאים שנולדו ב-1911
קטגוריה:אמריקאיות שנפטרו ב-1989
קטגוריה:אמריקאים שנפטרו ב-1989
האספה המחוקקת של טריפורה

**האספה המחוקקת של טריפורה** (בבנגלית: **ত্রিপুরা বিধানসভা**; באנגלית: **Tripura Legislative Assembly**), היא הפרלמנט המדינתי של טריפורה. באספה חברים 60 נציגים, הנבחרים ממחוזות בחירה.

## היסטוריה
הגוף המחוקק הראשון בטריפורה הוקם כמועצה אזורית שהוקמה מעט קודם התאחדות המדינה עם הודו אך פוזרה עם חתימת הסכם האיחוד בספטמבר 1949. בעקבות האיחוד הפכה המדינה למדינה חלק ג', הגדרה שהתבססה על מיקום ההוראות הנוגעות אליה בחוקת הודו.

ב־15 באוגוסט 1957 הוקמה המועצה הטריטוריאלית של טריפורה כגוף בן 30 חברים נבחרים ושניים ממונים בידי ממשלת הודו. המועצה הפכה ביולי 1963 לאספה מחוקקת.

ב־21 בינואר 1972 הפכה טריפורה למדינה בהודו, והאספה המחוקקת הוגדלה ל־60 חברים נבחרים.

## הרכב נוכחי
ההרכב הנוכחי של האספה המחוקקת של טריפורה היא האספה המחוקקת ה־13, שנבחרה ב-2023. בהרכב שולטת הברית הדמוקרטית הלאומית כאשר המפלגה העיקרית היא מפלגת העם ההודית המחזיקה ב־32 מושבים המעניקים לה רוב מוחלט, לצד 14 מושבים המשתייכים למפלגות נוספות התומכות בה. המפלגה הקומוניסטית של הודו (מרקסיסטית) (10) והקונגרס הלאומי ההודי (3) נמצאות באופוזיציה.

האספה בוחרת את הנציג היחיד של טריפורה ברג'יה סבהה.

## קישורים חיצוניים

* 

* 

## הערות שוליים

טריפורה
קטגוריה:טריפורה
ישראל בנימין באסאן

**ישראל בנימין באסאן** (פדובה ה'תס"ב; 1701 – רג'ו אמיליה ה' בשבט ה'תק"ן; 14 בינואר 1790) היה פוסק הלכה, חזן, מוהל ומשורר איטלקי, רבה של יהדות רג'ו אמיליה.

## ביוגרפיה
נולד בפדובה בשנת ה'תס"ב, בנם בכורם של יוכבד בת הרב בנימין הכהן ויטאלי ושל הרב ישעיהו באסאן. בגיל 18 הוסמך על ידי סבו לתואר "חבר", ובגיל 30 נסמך לתואר "מעלת מורנו הרב". בשנת ה'תפ"ז בהיותו כבן 26 נישא לטובה בת הרב מנחם קרקוביאה, וידידו רמח"ל חיבר לכבוד האירוע את המחזה "מגדל עוז". בשנת ה'ת"ץ, עם פטירתו של סבו הרב ויטאלי, עבר אביו לרג'ו אמיליה למלא את מקומו וישראל עבר גם הוא לעיר. בשנת ה'תצ"ט לאחר פטירת אביו, התמנה לכהן תחתיו.

בשנת ה'תקי"ג ביקר החיד"א בביתו והתרשם מאוסף כתבי היד שלו.

בשנת ה'תקמ"ג, בעת פולמוס דברי שלום ואמת תמך בנפתלי הרץ וייזל.

נפטר בהיותו קרוב לגיל 90 בה' בשבט ה'תק"ן ואת מקומו מילא הרב ישעיה חי כרמי.

## כתביו
חיבר אחד עשר ספרי דרשות ושירים רבים, ביניהם ספר שירים לכבוד פרנצ'סקו השלישי ד'אסטה, דוכס מודנה. בנוסף חיבר שו"ת "פרורי לחם". כמעט כל כתביו לא נדפסו.

הביא לדפוס חלק מכתבי אביו ואף השלים כמה תשובות בשו"ת "לחמי תודה". בעזרת אחי אשתו אברהם חיים קרקוביאה, הדפיס לראשונה מאוסף כתבי היד של אביו את חידושי הר"ן למסכת נידה, ואת הספר "מסורת סייג לתורה" של הרב מאיר הלוי אבולעפיה.

## לקריאה נוספת
* 
* אברהם ברוך פיפרנו **[https://books.google.co.il/books?id=nIud8-AuUw0C&newbks=1&newbks_redir=0&dq=קול%20עגב&hl=iw&pg=PT55#v=onepage&q&f=false קול עגב]** 1846 עמודים פד–פה
* 
* יעקב שמואל שפיגל, "האם נהגה שמחת בית השואבה בשמיני עצרת ותשובת הגאון רבי ישראל בנימין באסאן בזה" בתוך **[[מוריה (כתב עת)|מוריה]]** אלול ה'תשע"ה עמודים מג–נג
* "בדין תספורת וגילוח בליל ל"ג בעומר ובדעת האבן עזרא ז"ל לעניין מציאות השדים" בתוך **עץ חיים** גיליון כז ברוקלין ה'תשע"ז עמודים לג–לח

## קישורים חיצוניים
* 
* * 
* 
* 

## הערות שוליים

קטגוריה:משוררים יהודים איטלקים
קטגוריה:רג'ו אמיליה: רבנים
קטגוריה:מוהלים
קטגוריה:איטלקים שנולדו ב-1701
קטגוריה:נפטרים ב-1790
התמוטטות ההקשר

**התמוטטות ההקשר, קריסת הקשר** או **"השטחת קהלים מרובים ל[[הקשר]] אחד"** (באנגלית: **Context collapse**) הוא מונח שמקורו בחקר האינטראקציה האנושית באינטרנט, במיוחד ברשתות החברתיות. התמוטטות ההקשר "מתרחשת בדרך כלל כאשר כמות גדולה של קהלים שונים תופסים את אותו מקום, ופיסת מידע המיועדת לקהל אחד מוצאת את דרכה לקהל אחר", כאשר התגובה של אותו קהל חדש עוינת ושליליות בשל אי הבנת ההקשר המקורי (או אי-הכרתו).

## היסטוריה
ממוזער| דנה בויד בשולחן העגול של כותבים על כתיבה טכנולוגית באוניברסיטת ייל ב-2009.
מקור המונח בעבודתם של ארווינג גופמן ויהושע מאירוביץ' . מאירוביץ׳ יישם את המונח לראשונה למדיות הטלוויזיה והרדיו בספרו No Sense of Place" (1985)" שם טען כי הטכנולוגיה החדשה מוטטה מחסומים בין סוגים שונים של קהלים כאשר התוכן שיוצר שודר באופן נרחב. בספרו "הצגת האני בחיי היומיום" (1956) , טוען ארווינג גופמן שאנשים מפתחים "הפרדת קהלים" משמע, מוודאים שהם מפרידים בין קהלים לפי התפקיד אותו הם ממלאים מול כל קהל. קריסת ההקשר היא מה שקורה כאשר הפרדת הקהלים נכשלת, זאת בין השאר, בגלל הנטייה הרומזת באינטראקציה שהתפקיד שאדם מבצע באינטראקציה זו הוא תפקידו החשוב ביותר וכי מערכת היחסים בתוכה האינטראקציה מתקיימת היא בעלת ייחוד - כך שהוא יתמוטט מיידית כאשר משולבים יחד קהלים שונים בפניהם הוא ממלא תפקידים אחרים ומתנהל אחרת.

ב-2008, האנתרופולוג מייקל ווש  השתמש במונח "התמוטטות ההקשר" בהרצאתו "מבוא אנתרופולוגי ליוטיוב". השימוש המודפס הראשון של המונח נעשה על-ידי דנה בויד , אליס מרוויק  ומייקל ווש. הטבעת המושג ״הקשרים מתמוטטים״ מיוחסת לדנה בויד בהתייחסה לאתרי מדיה חברתית כמו Myspace ו־Friendster בתחילת שנות ה-2000. 

## ברשתות החברתיות
המושג של קריסת הקשר הפך להרבה יותר משמעותי עם עליית המדיה החברתית מכיוון שרבות מהפלטפורמות, כמו טוויטר למשל, מגבילות את המשתמשים מלזהות ולהגדיר באופן ספציפי את הקהלים שלהם. בטוויטר, קריסת הקשר בולטת במיוחד ומועצמת עם פונקציית הציוץ מחדש. כאשר משתמש ציבורי (קרי פתוח לקריאה ציבורית) מפרסם פוסט בטוויטר (מצייץ), כל משתמש אחר יכול לצייץ אותו מחדש משמע, להפיץ אותו לקהל העוקבים שלו כאשר ברירת המחדל של הפונקציה היא פרסום מחדש ללא הבהרה, הוספת הקשר או כל תוספת אחרת, בכך התוכן מוצג לקהל חדש, לעיתים קרובות, ללא הקשרו המקורי. במרחב כזה מסרים מתקשים לשמור על הקשרם המקורי ככל שהם מתפשטים וכל מסר מובן שונה בידי קהלים שונים על בסיס מה שחוקרת הרשתות והדיסיאנפורמציה וויטני פיליפס מכנה ״מסגרות ממטיות״. מסגרות ממטיות הן המסגרות התפיסתיות והמחשבתיות שלנו שדרכן אנו מבינים ומפרשים את העולם. הן כוללות תפיסות מוסריות, חברתיות, תרבותיות וכמו כן הטיות, תבניות מחשבתיות ודוגמות. כאשר כל קהל מפרש מסרים אחרת בהתבסס על המסגרות הממטיות שלו, המסרים מועברים הלאה משוכתבים ומפורשים מחדש בשונה בקרב כל קהל. הפצה מחדש זו של המסרים נעשית באופנים לא-צפויים, לרוב באופן שאינו שווה-ערך לאימפקט המקורי של המסר. הם גם יכולים להכיל משמעותיות רחוקות מהמשמעות המקורית - לרוב באופן שלילי שמוביל או מעצים קיטובים קיימים בחברה.

## ראו גם
* חוק פו

## הערות שוליים

קטגוריה:בלשנות
סולומון פורת'

**סולומון הפי "סול" פורת**' (באנגלית: **Solomon Happy "Sol" furth**; 23 במרץ 1907 – 18 באוקטובר 1990) היה אתלט יהודי-אמריקאי, פעמיים סגן אלוף ארצות הברית (1929 ו-1935), פעמיים זוכה מדליית ארד באליפות ארצות הברית (1930 ו-1934), שייצג את ארצות הברית במשחקים האולימפיים (לוס אנג'לס 1932) וסיים במקום שישי בקפיצה משולשת. נוסף לכך, זוכה מדליית ארד באליפות ארצות הברית (1930) בקפיצה לרוחק.

## ביוגרפיה
פורת' נולד בפורט לודרדייל, פלורידה. למד באוניברסיטת ניו יורק.

### 1929
#### סגן אלוף ארצות הברית
באליפות ארצות הברית שנערכה בדנוור, קולורדו -4 ביולי 1929 זכה במדליית כסף בקפיצה משולש בתוצאה של 14.67 מטר

### 1930
בתחרות שנערכה בקיימברידג' ב-31 במאי 1930 קבע בקפיצה לרוחק שיא אישי חדש של 7.49 מטר, תוצאה שדירגה אותו במקום שמיני בעולם באותה שנה.

באליפות ארצות הברית שנערכה בפיטסבורג, פנסילבניה ב-23 באוגוסט באותה שנה הוא זכה בשתי מדליות ארד, בקפיצה משולשת בתוצאה של 14.34 מטר ובקפיצה לרוחק בתוצאה של 7.29 מטר.

### 1931
#### שיאן ארצות הברית
בתחרות באולם שנערכה בשנת 1931 קבע שיא ארצות הברית בריצת 70 יארד משוכות.

### 1932
במבחנים האמריקאים לאולימפיאדת לוס אנג'לס שנערכו בפאלו אלטו, קליפורניה ב-16 ביולי סיים במקום רביעי בקפיצה משולשת בתוצאה של 14.71 מטר ונכלל במשלחת האמריקאית למשחקים. במשחקים עצמם שנערכו ב-4 באוגוסט הוא סיים במקום שישי בשיא אישי חדש של 14.88 מטר וראשון מבין האמריקאים.

### 1934
באליפות ארצות הברית שנערכה במילווקי, ויסקונסין ב-30 ביוני 1934 זכה במדליית ארד, בקפיצה משולשת בתוצאה של 14.33 מטר

### 1935
באליפות ארצות הברית שנערכה בלינקולן, נברסקה ב-4 ביולי 1935 זכה במדליית כסף, בקפיצה משולשת בתוצאה של 14.77 מטר

### 1937
באליפות ארצות הברית שנערכה במילווקי ב-3 ביולי 1937 סיים במקום רביעי בקפיצה משולשת בתוצאה של 14.34 מטר.

לאחר שפרש מספורט תחרותי אימן אתלטיקה בברוקלין קולג'.

## קישורים חיצוניים

* אליפות ארצות הברית בקפיצה משולשת, באתר *Track and Field Statistics* 
* אליפות ארצות הברית בקפיצה לרוחק, באתר *Track and Field Statistics* 
* Sol Furth, באתר *sports-reference* 
* Reviewed by Bernard Postal, The Jewish Role In the Olympic Games, The American Jewish World⁩, 1 December 1933⁩

קטגוריה:אמריקאים ילידי פלורידה
קטגוריה:פורט לודרדייל: אישים
קטגוריה:אתלטים יהודים אמריקאים
קטגוריה:קופצי משולשת אמריקאים
קטגוריה:קופצים לרוחק אמריקאים
קטגוריה:בוגרי אוניברסיטת ניו יורק
קטגוריה:פלורידה: אתלטים
קטגוריה:אמריקאים שנולדו ב-1907
קטגוריה:אמריקאים שנפטרו ב-1990
איליין אנתוני

**איליין אנתוני**, באנגלית: **Elaine Anthony**  (1943–1996) הייתה ציירת מדיה מעורבת אמריקאית. היא נודעה בעיקר בזכות סדרת Black Mesa בהשראת מסע רוחני שביצעה לאחר שאובחנה כחולה בסרטן השד בשנת 1987. עבודתה הפכה לדרך ביטוי והעצמה, בשילוב עם שינויים באורח החיים, שהובילו אותה למסע לעבר בריאות טובה.

### ביוגרפיה
אנתוני נולדה בניו יורק, ניו יורק בשנת 1943, לג'ק מאריי אנתוני, קריקטוריסט של הניו יורקר. היא ואחותה התאומה הזהה, קרול אנתוני, גדלו בקונטיקט.  אנתוני למדה במכללת סטפנס בקולומביה, מיזורי. היא השלימה תואר ראשון באמנויות יפות מבית הספר לעיצוב ברוד איילנד ב-1996.

ב-1991 היא קיבלה פרס מקרן פולוק-קרסנר. עבודתה הייתה נושא לרטרוספקטיבה ב-1996, במוזיאון נויברגר לאמנות, ניו יורק.

ציור בצבעי מים היו אהבתה הראשונה, אבל היא גם נהנתה להשתמש באקריליק ופסטלים אינטראקטיביים, שהיו מתאימים לציור בעלי חיים. 

ב-1964 היא נישאה לאדריכל ספרדי, פדרו סאנצ'ז דה מובלאן. היא התגוררה במקסיקו סיטי במשך 20 שנה, בעלה סאנצ'ז דה מובלן עבד במשרד לואיס בראגאן.  ב-1982 הסתיימו הנישואים בגירושים.

בשנת 1991, אנתוני התחתנה עם ברנרד וורטון.

איליין אנתוני מתה ב-29 באוקטובר 1996, בביתה בווסט רדינג, קונטיקט, בגיל 53.

## הערות שוליים

קטגוריה:אמניות אמריקאיות
קטגוריה:בוגרות בית הספר לעיצוב של רוד איילנד
קטגוריה:בוגרי בית הספר לעיצוב של רוד איילנד
קטגוריה:אמריקאיות שנולדו ב-1943
קטגוריה:אמריקאים שנולדו ב-1943
קטגוריה:אמריקאיות שנפטרו ב-1996
קטגוריה:אמריקאים שנפטרו ב-1996
בנות כמוני לא בוכות

"**בנות כמוני לא בוכות**" הוא שיר שהוקלט על ידי הזמרת הישראלית נועה קירל. השיר יצא לאור ב-10 באפריל 2024, כסינגל שלא מתוך אלבום אולפן.

## רקע
לאחר שהוציאה לאור את גרסת המנון "התקווה" בשילוב עם "Unicorn - Hope Version" – "Unicorn", ב-4 באפריל 2024, הכריזה קירל בפני עוקביה ברשת החברתית טיקטוק כי ביום הולדתה ב-10 באפריל היא תוציא סינגל חדש, וחשפה את שמו. לאחר מכן, חשפה קירל חלק מהשיר שבו נשמע את סימן ההיכר "נועה קילה". ב-8 באפריל, נחשפה עטיפת הסינגל, שבה רואים אותה מזילה דמעה. באתר מאקו ציינו כי עטיפת הסינגל של קירל דומה לזו של עטיפת האלבום של הזמרת הקולומביאנית שאקירה, *[[Las Mujeres Ya No Lloran]]* שיצא במרץ 2024 ובו רואים את שאקירה מזילה דמעות.

קירל עצמה הקדישה את השיר "לכל הנשים המדהימות שהראו בשנה האחרונה ללא ספק כמה חוזק ועוצמה יש להן".

## וידאו קליפ
הוידאו קליפ הרשמי של השיר הוא קליפ מילים שיצרו AVOXVISION. המוטיב המרכזי בו הוא נועה בוכה דמעה שמייצרת X, והוא מחולק לשני דברים עיקריים: תמונות של נועה כשמגיע הפזמון היא "מדברת" עם גבר. יש התייחסות לדמעות שנופלות מפניה כשמגיע הפזמון נפגשת אם משהו ומתחילה "לשאול שאלות".

## ביקורות
בסקירה שנכתבה על ידי אבישי סלע על השיר שפורסמה באתר "Time Out תל אביב" המסר של השיר זכה לביקורת. השיר נתפס כהמשך למגמה במוזיקה הישראלית לאחר טבח שבעה באוקטובר, כשהרבה שירים מתייחסים לאירועים הטרגיים שהתרחשו. נכתב כי השיר  וכי הוא מציע להימנע מהתמודדות עם המצב הקשה ומתייחס לבכי כאל סימן לחולשה שיש להדחיק. סלע טען שבכי הוא תגובה טבעית ואנושית, ואי הפורקן עלול לגרום לנזק ארוך טווח. הוא כתב: .

## מיקומי שיא

## קישורים חיצוניים

## הערות שוליים

קטגוריה:שירי נועה קירל
קטגוריה:שירים שנכתבו על ידי מאי ספדיה
קטגוריה:שירים שנכתבו על ידי נועה קירל
קטגוריה:שירים שנכתבו על ידי רון ביטון
קטגוריה:שירים שהופקו על ידי ינון יהל
קטגוריה:שירים על בכי
קטגוריה:סינגלים בהוצאת די-מיוזיק
יחסי אלג'יריה–לבנון

**יחסי אלג'יריה-לבנון** הם היחסים הדיפלומטיים בין אלג'יריה ללבנון. ללבנון יש שגרירות באלג'יר בירת אלג'יריה, ולאלג'יריה יש שגרירות בביירות בירת לבנון.

## היסטוריית היחסים בין המדינות
ההיסטוריה של היחסים בין הדיפלומטיים בין אלג'יריה ללבנון היא בת עשרות שנים. היסטוריה זו מאופיינת בשיתוף פעולה בתחומים מגוונים, לרבות יחסים ושיתופי פעולה כלכליים ותרבותיים.

### הסכמי שיתוף פעולה
ב-26 בפברואר 2022 נחתם בין המדינות הסכם לשיתוף פעולה שיפוטי בתחום הפלילי והסכם נוסף הקשור להסגרת עבריינים. ב-8 במרץ 2022 הוקמה הקבוצה הפרלמנטרית לידידות האלג'יראית-לבנונית.

ב-21 בדצמבר 2023 נחתם בנמל התעופה הבין-לאומי רפיק אל-חרירי בביירות הסכם לחידוש טיסות חברת אייר אלג'יר לביירות, כהבעת סולידריות עם לבנון בשל תוצאות החזית הצפונית במלחמת חרבות ברזל. במהלך מסיבת עיתונאים שהתקיימה במקום שיבח שר התחבורה הלבנוני עלי חמייה  את "תפקידה החיובי" של אלג'יריה ואת "תמיכתה והסולידריות שלה עם לבנון בנסיבות הקשות שעברה".

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אנרי פלייש

**אנרי פלייש** (בצרפתית: **Henri Fleisch**; 1 בינואר 1904 – 10 בפברואר 1985) היה כומר, ארכאולוג, מיסיונר ומזרחן צרפתי. ידוע בעבודתו על השפה הערבית הקלאסית והניב הלבנוני ועל תקופת הפרהיסטוריה בלבנון. פלייש הקדיש שנים לתיעוד ולשחזור של כלי אבן מאתרים ארכאולוגיים פרהיסטוריים בלבנון וב-1954, אושר שהוא גילה את התרבות פרוטו-נאוליתית בלבנון, שלא הייתה ידועה קודם לכן, אותה כינה "תרבות קרעון". התרבות השתמשה בתעשיית צור שהוא כינה "נאוליתית כבדה".

## ביוגרפיה
פלייש נולד בז'ונוול (אוט-סון) בצרפת. הוא הצטרף לחבר במסדר הישועים של הכנסייה הקתולית בליון בספטמבר 1921 והוסמך לכומר קתולי ב-24 באוגוסט 1933, הוא חגג את מיסתו הראשונה בז'ונוול ב-27 באוגוסט. פלייש היה אוטודידקט והתמחה בלימודי מזרח. על כך קיבל תואר דוקטור מהסורבון במאי 1943 עם עבודת תזה שפורסמה תחת הכותרת "עבודה וזיכרונות מהמכון לאתנולוגיה בפריז". הוא ערך מספר רב של נסיעות מחוץ לצרפת והתיישב בלבנון, שם גילה בביקפאיה בשנים 1923–1926. את שירותו הצבאי עשה בסוריה ונפצע במהלך עימות. גויס בשנת 1939, נלכד בשבי ב-19 ביוני 1940 והוחזק בסטלג XII, ממנו שוחרר בפברואר 1941. החל מאוגוסט 1945 לימד ב"אינסטיטוט דה לטר אוריאנטל" של אוניברסיטת סנט ג'וזף בביירות. זהו המקום שבו אוחסנו רבים ממצאיו הארכאולוגיים, ובשנת 2000 הם היוו את בסיס למוזיאון הפרהיסטוריה הלבנוני, שם אוחסנו והוצגו רבים ממצאיו. המוזיאון חגג את יום השנה העשירי להקמתו עם תערוכה שלאחר מותו של פלייש, שהציגה את צילומיו ועבודתו בנושא "פרהיסטוריה מול אורבניזציה". הוא נפטר בגיל 81 בלבנון, שם גם נקבר.

הוא חיבר מעל למאתיים ארבעים פרסומים, כולל על הניבים המזרחיים, והיה מומחה לערבית, יוונית, לטינית, סורית ועברית. כתב גם חוברת קטנה על אוצר המילים האזורי הצרפתי של ז'ונוול ב-1951. הוא היה מחבר של הסכם הפילולוגיה הערבית בשנים 1961 ו-1977. הוא בלט בשילוב מחקר של פרהיסטוריה וגאולוגיה, גילה את אתר נעמה וביצע עבודות בטל ג'סר וראס ביירות. היצירות המפורסמות ביותר של פלייש הן "מבוא ללימוד שפות שמיות" (1947), "הערבית הקלאסית" (1968) ו"טרטט לפילולוגיה ערבית, 1-2" (1961–1979).

## הערות שוליים

קטגוריה:מיסיונרים
קטגוריה:כמרים צרפתים
קטגוריה:ארכאולוגים צרפתים
קטגוריה:מזרחנים צרפתים
קטגוריה:צרפתים שנולדו ב-1904
קטגוריה:צרפתים שנפטרו ב-1985
סדרת המסעדן העצלן

[ממוזער|[פנקייק חתוך לשבע חתיכות בשלושה חיתוכים ישרים]]
**סדרת המסעדן העצלן** (באנגלית: **Lazy caterer's sequence**) או **המספרים המצולעיים המרכזיים** (באנגלית: **Central polygonal numbers**) מתארים את המספר המרבי של חתיכות של מעגל שניתן ליצור עם מספר נתון של חיתוכים ישרים. לדוגמה, שלושה חיתוכים של מעגל ייצרו שש חתיכות אם כולם נפגשים בנקודה מסוימת בתוכו, אך שבע אם לא.

הבעיה מתוארת בסיפור על מסעדן עצלן שרוצה ליצור כמה שיותר חתיכות מפיצה או פנקייק על ידי n חיתוכים ישרים.

זוהי בעיה הקשורה בסידור ישרים, קיימים לה מקבילים מממדים גבוהים יותר: מספרי העוגה  עבור מרחב תלת-ממדי ובעיות סידור על-מישורים  עבור מרחבים ממימד גבוה מ-3.

## הסדרה ונוסחה
[ממוזער|מספר החתיכות המקסימלי (p) שניתן לקבל מ-n חיתוכים ישרים היא ה[מספר משולשי|מספר המשולשי ה-n-י ועוד אחד (OEIS A000124)]]

מספר החתיכות המקסימלי (p) שניתן לקבל מ-n חיתוכים ישרים (כאשר n\geq0) נתון על ידי הנוסחה p = \frac{n^2+n+2}{2}, אותה ניתן לבטא באמצעות מקדמים בינומיים בצורה p = 1 + \dbinom{n + 1}{2} = \dbinom{n}{0}+\dbinom{n}{1}+\dbinom{n}{2} .

[ממוזער|סדרת המסעדן העצלן (בירוק) וסדרות סידור [על-מישורים נוספות עם סימון OEIS במשולש ברנולי ]]

האיבר ה-n-י בסדרת המסעדן העצל הוא אחד ועוד המספר המשולשי ה-n-י, ולכן העמודה השלישית במשולש ברנולי (k=2) מייצגת סדרה זו עבור n\geq2.

בנוסף ניתן לקבל את הסדרה מסכום שלושת האיברים הראשונים בכל שורה במשולש פסקל, או האיבר הראשון בכל שורה במשולש פלויד . ההפרש בין האיבר ה-n-י בסדרה לבין האיבר שלפניו הוא n.

לפיכך, סדרה זו (), המתחילה ב-n=0, היא:

1, 2, 4, 7, 11, 16, 22, 29, 37, 46, 56, 67, 79, 92, 106, 121, 137, 154, 172, 191, 211...

המקבילה התלת־ממדית של בעיית המסעדן העצלן היא מספרי העוגה , בה ההפרש בין האיבר ה-n-י לבין האיבר שלפניו הוא המספר ה-n בסדרת המסעדן העצלן.

## הוכחה
[ממוזער|[GIF המתאר את החיתוכים העוקבים של סדרת המסעדן העצלן.]]
נסמן ב-p=f(n) את מספר הפרוסות המרבי שנוצר מ-n חיתוכים ישרים.

כדי להשיג את המספר המרבי של פרוסות, החיתוך ה-n-י צריך לחצות את כל שאר החיתוכים הקודמים בתוך המעגל מבלי לחצות שום מפגש בין שניים כאלו. לפיכך, הקו ה-n-י עצמו נחתך ב-n-1 מקומות, ויוצר n חתיכות נוספות. לפיכך, המספר הכולל של הפרוסות לאחר n חיתוכים הוא f(n)=n+f(n-1).

נוסחת נסיגה זו ניתנת לפתירה. אם נרחיב את f(n-1) לפי נוסחה זו נקבל f(n)=n+(n-1)+f(n-2)

וברקורסיה נרחיב את הביטויים עד שהביטוי האחרון יצטמצם ל-f(0), כלומר f(n) = n+(n-1)+(n-2)+\cdots+1+f(0).

מכיוון ש-f(0)=1 (לפני כל החיתוכים קיימת פרוסה יחידה, המעגל השלם), ניתן לכתוב את המשוואה בצורה f(n)=1+(1+2+3+\cdots+n), וביטוי זה ניתן לפישוט באמצעות הנוסחה לסכום סדרה חשבונית:

:f(n)=1+\frac{n(n+1)}{2}=\frac{n^2+n+2}{2}.

## קישורים חיצוניים
* 
* 

## ביאורים

קטגוריה:הוכחות
קטגוריה:סדרות של שלמים
קטגוריה:אופטימיזציה מתמטית